REPUBLIKA SRBIJA

NARODNA SKUPŠTINA

01 Broj 06-2/34-22

9. februar 2022. godine

B e o g r a d

**Z A P I S N I K**

**SEDNICE SEDAMNAESTOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 9. FEBRUARA 2022. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika konstatovao da sednici prisustvuje 111 narodnih poslanika, a primenom elektronskog sistema za glasanje utvrđeno je da je u sali prisutno 147 narodnih poslanika, odnosno da je prisutna većina od ukupnog broja svih narodnih poslanika i da postoje uslovi za rad Narodne skupštine, u skladu sa članom 49. Zakona o Narodnoj skupštini.

Predsednik je obavestio da su sprečeni da sednici prisustvuju narodni poslanici Đorđe Komlenski, Jelena Mihailović i Dubravka Kralj.

 Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Dušan Bajatović, Arđend Bajrami, Jelisaveta Veljković, Nikola Vojinović, Vladan Glišić, Mladen Grujić, Milan Đurica, Ninoslav Erić, mr Jadranka Jovanović, Dragomir Karić, Borisav Kovačević, Jovan Kolundžija, Marijana Krajnović, Selma Kučević, Janko Langura, Sofija Maksimović, Rajka Matović, Jelena Mijatović, Olivera Nedeljković, Jasmina Obradović, prof. dr Aleksandra Pavlović Marković, Nebojša Pavlović, Biljana Pantić Pilja, Mira Petrović, Tamara Pilipović, Milena Popović, Misala Pramenković, Nikola Radosavljević, Momir Stojilković, Smilja Tišma, Toma Fila, Milan Jugović, Aco Petrović, Ljiljana Kuzmanović-Vujaković, Nikola Kožović, Jelena Stevanović i Jelena Katić.

Predsednik je, saglasno članu 86. stav 2. Poslovnika Narodne skupštine, obavestio da je sednica sazvana u roku kraćem od roka utvrđenog u članu 86. stav 1. Poslovnika Narodne skupštine, zbog potrebe da Narodna skupština što pre razmotri predloge akata iz utvrđenog dnevnog reda.

 Narodna skupština je, većinom glasova usvojila: Zapisnik Šesnaeste sednice Drugog redovnog zasedanja Narodne skupštine Republike Srbije u 2021. godini, održane 28. i 29. decembra 2021. godine (od 156 prisutnih narodnih poslanika, 153 su glasala za, a tri nisu glasala) i Zapisnik sednice Petnaestog vanrednog zasedanja Narodne skupštine Republike Srbije u Dvanaestom sazivu, održane 11. januara 2022. godine (od 157 prisutnih narodnih poslanika, 155 je glasalo za, a dva nisu glasala).

Predsednik je podsetio da je sednica Sedamnaestog vanrednog zasedanja Narodne skupštine Republike Srbije u Dvanaestom sazivu sazvana na Zahtev 237 narodnih poslanika, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

**1. Predlog autentičnog tumačenja odredbe člana 10. stav 1. Zakona o interoperabilnosti železničkog sistema („Službeni glasnik RS“, broj 41/18)**, koji je podneo Odbor za ustavna pitanja i zakonodavstvo (broj 011-139/22 od 1. februara 2022. godine)

**2. Predlog odluke o prestanku funkcije javnim tužiocima**,koji je podneo Odbor za pravosuđe, državnu upravu i lokalnu samoupravu (broj 118-2410/21 od 23. decembra 2021. godine)

**3. Predlog odluke o izboru sudija koji se prvi put biraju na sudijsku funkciju**,koji je podneo Visoki savet sudstva (broj 02-2463/21 od 27. decembra 2021. godine)

**4. Predlog odluke o izboru sudija koji se prvi put biraju na sudijsku funkciju**,koji je podneo Visoki savet sudstva (broj 02-114/22 od 21. januara 2022. godine)

**5. Predlog odluke o izboru zamenika javnog tužioca**, koji je podnelo Državno veće tužilaca (broj 119-155/22 od 1. februara 2022. godine)

**6. Predlog odluke o razrešenju i imenovanju u Republičku izbornu komisiju**, koji je podneo predsednik Narodne skupštine (broj 02-197/22 od 8. februara 2022. godine).

Narodna skupština je, većinom glasova (od 162 prisutna narodna poslanika, 159 je glasalo za, a tri nisu glasala), prihvatila predlog narodnog poslanika dr Aleksandra Martinovića da se obavi:

**zajednički načelni i jedinstveni pretres o:**

**-** **Predlogu autentičnog tumačenja odredbe člana 10. stav 1. Zakona o interoperabilnosti železničkog sistema („Službeni glasnik RS“, broj 41/18)**, koji je podneo Odbor za ustavna pitanja i zakonodavstvo (broj 011-139/22 od 1. februara 2022. godine),

**- Predlogu odluke o prestanku funkcije javnim tužiocima,** koji je podneo Odbor za pravosuđe, državnu upravu i lokalnu samoupravu (broj 118-2410/21 od 23. decembra 2021. godine),

**- Predlogu odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 02-2463/21 od 27. decembra 2021. godine),

**- Predlogu odluke o izboru sudija koji se prvi put biraju na sudijsku funkciju,** koji je podneo Visoki savet sudstva (broj 02-114/22 od 21. januara 2022. godine),

**- Predlogu odluke o izboru zamenika javnog tužioca**, koji je podnelo Državno veće tužilaca (broj 119-155/22 od 1. februara 2022. godine) i

**- Predlogu odluke o razrešenju i imenovanju u Republičku izbornu komisiju**, koji je podneo predsednik Narodne skupštine (broj 02-197/22 od 8. februara 2022. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Marija Aranđelović Jureša, zamenik predsednika Visokog saveta sudstva, Tanja Vukićević, izborni član Državnog veća tužilaca i Aleksandar Malešević, sekretar Državnog veća tužilaca.

Zatim je Narodna skupština prešla na rad po dnevnom redu sednice, odnosno na **zajednički načelni i jedinstveni pretres o predlozima akata iz tačaka od 1. do 6. dnevnog reda**.

Predsednik je, saglasno čl. 192. stav 3, 195. i 201, a shodno članu 157. stav 2. Poslovnika, otvorio zajednički načelni i jedinstveni pretres o:

* **Predlogu autentičnog tumačenja odredbe člana 10. stav 1. Zakona o interoperabilnosti železničkog sistema („Službeni glasnik RS“, broj 41/18)**, koji je podneo Odbor za ustavna pitanja i zakonodavstvo (broj 011-139/22 od 1. februara 2022. godine),
* **Predlogu odluke o prestanku funkcije javnim tužiocima**,koji je podneo Odbor za pravosuđe, državnu upravu i lokalnu samoupravu (broj 118-2410/21 od 23. decembra 2021. godine),
* **Predlogu odluke o izboru sudija koji se prvi put biraju na sudijsku funkciju**,koji je podneo Visoki savet sudstva (broj 02-2463/21 od 27. decembra 2021. godine),
* **Predlogu odluke o izboru sudija koji se prvi put biraju na sudijsku funkciju**,koji je podneo Visoki savet sudstva (broj 02-114/22 od 21. januara 2022. godine),
* **Predlogu odluke o izboru zamenika javnog tužioca**, koji je podnelo Državno veće tužilaca (broj 119-155/22 od 1. februara 2022. godine) i
* **Predlogu odluke o razrešenju i imenovanju u Republičku izbornu komisiju**, koji je podneo predsednik Narodne skupštine (broj 02-197/22 od 8. februara 2022. godine).

Predloge akata obrazložili su predstavnici predlagača Marija Aranđelović Jureša, zamenik predsednika Visokog saveta sudstva, Đorđe Dabić, član Odbora za pravosuđe, državnu upravu i lokalnu samoupravu i Tanja Vukićević, izborni član Državnog veća tužilaca.

U zajedničkom načelnom i jedinstvenom pretresu učestvovali su narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Šaip Kamberi, predsednik Poslaničke grupe UJEDINjENA DOLINA - SDA SANDžAKA, Sanja Jefić Branković, predstavnik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Dejan Kesar, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Danijela Veljović, Vojislav Vujić, Snežana Paunović, Nebojša Bakarec, dr Amela Lukač Zoranić, Zoran Tomić, Milija Miletić, prof. dr Marko Atlagić, Marijan Rističević, Dušan Marić, Ljiljana Malušić, dr Boban Birmančević, Srbislav Filipović, Veroljub Arsić, Aleksandar Mirković, prof. dr Vladimir Marinković, Vuk Mirčetić, dr Uglješa Mrdić i Adam Šukalo, nakon čega je predsedavajući dr Vladimir Orlić, potpredsednik Narodne skupštine, zaključio zajednički načelni i jedinstveni pretres o predlozima akata iz tačaka od 1. do 6. dnevnog reda.

Predsedavajući je, saglasno članu 87. stav 5. Poslovnika Narodne skupštine, odredio sredu, 9. februar 2022. godine, sa početkom u 16,00 časova, kao Dan za glasanje o tačkama dnevnog reda sednice Sedamnaestog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da je u sali prisutan 191 narodni poslanik, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG AUTENTIČNOG TUMAČENjA ODREDBE ČLANA 10. STAV 1. ZAKONA O INTEROPERABILNOSTI ŽELEZNIČKOG SISTEMA („SLUŽBENI GLASNIK RS“, Broj 41/18)**

Narodna skupština je, jednoglasno (od 193 prisutna narodna poslanika, 193 su glasala za), usvojila Predlog autentičnog tumačenja odredbe člana 10. stav 1. Zakona o interoperabilnosti železničkog sistema („Službeni glasnik RS“, broj 41/18), u celini.

**2. tačka dnevnog reda – PREDLOG ODLUKE O PRESTANKU FUNKCIJE JAVNIM TUŽIOCIMA**

 Narodna skupština je, većinom glasova svih narodnih poslanika (od 193 prisutna narodna poslanika, 193 su glasala za), usvojila Predlog odluke o prestanku funkcije javnim tužiocima, u celini.

**3. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU,** KOJI JE PODNEO VISOKI SAVET SUDSTVA (BROJ 02-2463/21 OD 27. DECEMBRA 2021. GODINE)

Narodna skupština je, većinom glasova svih narodnih poslanika (od 193 prisutna narodna poslanika, 192 su glasala za, a jedan nije glasao), usvojila Predlog odluke o izboru sudija koji se prvi put biraju na sudijsku funkciju,koji je podneo Visoki savet sudstva (broj 02-2463/21 od 27. decembra 2021. godine), u celini.

**4. tačka dnevnog reda – PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU,** KOJI JE PODNEO VISOKI SAVET SUDSTVA (BROJ 02-114/22 od 21. JANUARA 2022. GODINE)

Narodna skupština je, većinom glasova svih narodnih poslanika (od 194 prisutna narodna poslanika, 194 su glasala za), usvojila Predlog odluke o izboru sudija koji se prvi put biraju na sudijsku funkciju,koji je podneo Visoki savet sudstva (broj 02-114/22 od 21. januara 2022. godine), u celini.

**5. tačka dnevnog reda –** **PREDLOG ODLUKE O IZBORU ZAMENIKA JAVNOG TUŽIOCA**

Narodna skupština je, većinom glasova svih narodnih poslanika (od 194 prisutna narodna poslanika, 193 su glasala za, a jedan nije glasao), usvojila Predlog odluke o izboru zamenika javnog tužioca, u celini.

Zatim je predsednik Narodne skupštine, u ime narodnih poslanika i u svoje ime, čestitao izabranim nosiocima funkcija na izboru i poželeo im puno uspeha u radu.

**6. tačka dnevnog reda –** **PREDLOG ODLUKE O RAZREŠENjU I IMENOVANjU U REPUBLIČKU IZBORNU KOMISIJU**

Narodna skupština je, većinom glasova svih narodnih poslanika (od 194 prisutna narodna poslanika, 193 su glasala za, a jedan nije glasao), prihvatila Predlog odluke, u načelu.

Narodna skupština je prihvatila amandmane narodnih poslanika: Đorđa Milićevića na tačku 2. podtačku 11) (od 194 prisutna narodna poslanika, 191 je glasao za, a tri nisu glasala) i Samira Tandira na tačku 2. podtačku 15) (od 194 prisutna narodna poslanika, 189 je glasalo za, a pet nije glasalo).

Narodna skupština je, većinom glasova svih narodnih poslanika (od 194 prisutna narodna poslanika, 194 su glasala za), usvojila Predlogu odluke o razrešenju i imenovanju u Republičku izbornu komisiju, u celini.

 Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio sednicu Sedamnaestog vanrednog zasedanja Narodne skupštine u Dvanaestom sazivu.

Sednica je zaključena u 16 časova i 15 minuta.

GENERALNI SEKRETAR PREDSEDNIK

 Veljko Odalović Ivica Dačić